CELEX: 32020R0533
Language: da
Date: 2020-04-15 00:00:00
Title: Den Europæiske Centralbanks forordning (EU) 2020/533 af 15. april 2020 om forlængelse af tidsfristerne for indberetning af statistisk information (ECB/2020/23)

17.4.2020   
               
               
                  DA
               
               
                  Den Europæiske Unions Tidende
               
               
                  L 119/15
               
            
         DEN EUROPÆISKE CENTRALBANKS FORORDNING (EU) 2020/533
         af 15. april 2020
         om forlængelse af tidsfristerne for indberetning af statistisk information (ECB/2020/23)
         
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde,
         under henvisning til statutten for Det Europæiske System af Centralbanker og Den Europæiske Centralbank, særlig artikel 5.1 og 12.1,
         under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 5, stk. 1,
         ud fra følgende betragtninger:
         
                     (1)
                  
                  
                     Forpligtelsen til at indberette statistiske oplysninger, som fremgår af Den Europæiske Centralbanks (ECB) relevante forordninger, afspejler Eurosystemets statistiske behov, men den nuværende COVID-19-pandemi kan udgøre en væsentlig udfordring for statistiske rapporteringsenheder.
                  
               
                     (2)
                  
                  
                     Som følge heraf kan der være behov for at tillade en forlængelse af visse tidsfrister for indberetning af statistisk information i et nærmere fastsat tidsrum. Beslutningen herom bør træffes hurtigt og effektivt for at virke.
                  
               
                     (3)
                  
                  
                     For at reagere omgående på den nuværende pandemi træder denne forordning i kraft dagen efter dens offentliggørelse i Den Europæiske Unions Tidende —
                     
                  
               VEDTAGET DENNE FORORDNING:
         
            Artikel 1
            Delegation af beføjelsen til at forlænge tidsfristerne for statistisk indberetning
            
               1.   Styrelsesrådet delegerer hermed beføjelsen til at forlænge tidsfristerne for indberetningen af statistisk information påkrævet i henhold til de forordninger fra Den Europæiske Centralbank (ECB), der fremgår af bilaget til denne forordning.
            
            
               2.   I forbindelse med beslutningen om at forlænge en tidsfrist for indberetning af statistisk information tager direktionen hensyn til følgende:
               
                           a)
                        
                        
                           rapporteringshyppigheden i henhold til hver enkelt forordning i bilaget til denne forordning
                        
                     
                           b)
                        
                        
                           virkningen af spredningen af COVID-19 for rapporteringsenhedernes indberetning og datakvalitetssikring og kapaciteten hos de nationale centralbanker i de medlemsstater, der har euroen som valuta (herefter »de nationale centralbanker«), og for ECB til at udføre den nødvendige verifikation af den statistiske information
                        
                     
                           c)
                        
                        
                           den pågældende dataindsamlings hastende karakter for ECB's og de nationale centralbankers udførelse af Det Europæiske System af Centralbankers (ESCB) opgaver.
                        
                     
                           d)
                        
                        
                           behovet for at koncentrere ECB's og de nationale centralbankers ressourcer om de dataindsamlinger, der er mest presserende for ECB's og de nationale centralbankers udførelse af ESCB's opgaver.
                        
                     
            
               3.   Beslutninger, der træffes af direktionen i henhold til stk. 1, tager hensyn til ESCB's Statistiske Komités synspunkter i dennes normale sammensætning. I forbindelse med rådgivningen af direktionen tager ESCB's Statistiske Komité hensyn til databrugernes behov.
            
            
               4.   En forlængelse af tidsfristerne for indberetning af statistisk information kan udelukkende vedrøre indberetning, der forfalder 31. december 2020 eller før.
            
            
               5.   Tidsfrister for indberetning af statistisk information kan ikke forlænges ud over 30. juni 2021.
            
            
               6.   Styrelsesrådet underrettes regelmæssigt hvert kvartal om eventuelle afgørelser truffet af direktionen i henhold til stk. 1.
            
            
               7.   De berørte rapporteringsenheder oplyses om eventuelle afgørelser truffet af direktionen i henhold til stk. 1.
            
            
               8.   Styrelsesrådet delegerer herved også beføjelsen til at forlænge tidsfristerne for de nationale centralbankers indberetning til ECB af den statistiske information i stk. 1 til direktionen. Beslutninger, der træffes af direktionen i henhold til dette stykke, skal være i overensstemmelse med den relevante afgørelse, den træffer i henhold til stk. 1.
            
         
         
            Artikel 2
            Afsluttende bestemmelse
            Denne forordning træder i kraft dagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i medlemsstaterne i henhold til traktaterne.
         
         
            Udfærdiget i Frankfurt am Main, den 15. april 2020.
            
               
                  For ECB's Styrelsesråd
               
               
                  Formand for ECB
               
               Christine LAGARDE
            
         
         
            (1)  EFT L 318 af 27.11.1998, s. 8.
      
      
         
            BILAG
            Liste over ECB's forordninger
            
               1.   
               
                  Den Europæiske Centralbanks forordning (EU) nr. 1409/2013 af 28. november 2013 om betalingsstatistik (ECB/2013/43) (EUT L 352 af 24.12.2013, s. 18).
               
            
            
               2.   
               
                  Den Europæiske Centralbanks forordning (EU) 2018/231 af 26. januar 2018 om statistiske rapporteringskrav for pensionskasser (ECB/2018/2) (EUT L 45 af 17.2.2018, s. 3).
               
            
            
               3.   
               
                  Den Europæiske Centralbanks forordning (EU) nr. 1374/2014 af 28. november 2014 om statistiske rapporteringskrav for forsikringsselskaber (ECB/2014/50) (EUT L 366 af 20.12.2014, s. 36).